સોવિયત યૂનિયને ભારતના તત્કાલિન વડાપ્રધાન ઈન્દિરા ગાંધી સામે એક ભારતીયોને મિશનમાં સામેલ કરવાની ઓફર આપી હતી. એરફોર્સ અધિકારી સિવાય તેમની પાસે અન્ય વિકલ્પો પણ નહોતા. આ સમયે ઈસરો પાસે સંશાધનો પણ ઓછા હતા. આ વાત જ્યારે ભારતીય વાયુસેનાના જવાનો સામે મૂકવામાં આવી તો ૧૫૦ જેટલા જવાનોએ આ મિશનમાં જોડાવવા આગળ આવ્યા. આ પછી આ ૧૫૦ યુવાનોની અનેક પરીક્ષા, ટેસ્ટ લેવામાં આવી જેમાંથી ૯૦ યુવાનો નાપાસ થયા અને ૪૦ યુવાનો આગળ વધ્યા. આવા સમયે ૪૦ને આ મિશનમાં મોકલવા શક્ય ન હતા અહિં તો માત્ર એકની જ જરૂર હતી એટલે બીજી કેટલીક પરીક્ષાઓ થઈ અને અંતે બે વ્યક્તિ વધ્યા. રાકેશ શર્મા અને રવીશ મલ્હોત્રા. પછી રશિયા દ્વારા તેમની મોસ્કોમાં ટ્રેનિંગ આપવામાં આવી. તેમને 18 મહિનાની આકરી ટ્રેનિંગ આપવામાં આવી. આ ટ્રેનિંગમાં આ બન્ન લોકો પાસ થયા. પણ મહત્વની વાત એ હતે કે આ મિશનમાં માત્ર એક ભારતીયને મોકલવાનો હતો. અહિ તો બે લોકો હતા. અંતે નાની ઉમરના હોવાથી રાકેશ શર્માની પસંદગી કરવામાં આવી. આજના જ દિવશે ૧૯૮૪માં રાકેશ શર્મા અવકાશમાં જનારા પહેલા ભારતીય અવકાશ યાત્રી બન્યા અને રવીશ મલ્હોત્રા પાછા પોતાની એરફોર્સની નોકરીમાં લાગી ગયા. રવીશ મલ્હોત્રા એરફોર્સમાં બ્રિગેડીયર જનરલ તરીકે રીટાયર્ડ થયા. તેમના આ કાર્ય બદલ તેમને બદલ કિર્તી ચક્રથી સમ્માનિત કરવામાં આવ્યા હતા.